Nõukogu määrus (EÜ) nr 379/2004,

24. veebruar 2004,

millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2004–2006

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut

ning arvestades järgmist:

(1) Ühenduse varustamine teatavate kalandustoodetega sõltub praegu impordist kolmandatest riikidest. Ühenduse huvides on peatada ühenduse tariifikvootide raames vajalikus ulatuses kõnealuste toodete tollimaksude kohaldamine osaliselt või täielikult. Selleks et kõnealuste toodete arenguväljavaated ei oleks ühenduses ohus ning selleks, et tagada neid kasutavate tööstusharude vajaduste rahuldamine, on soovitav avada kvoodid, kohaldades muutuvaid tollimakse vastavalt eri toodete tundlikkusele ühenduse turul.

(2) Kõikidele ühenduse importijatele tuleks tagada võrdne ja pidev võimalus kasutada nimetatud kvoote ning asjaomaste toodete importimisel liikmesriikidesse tuleks pidevalt kohaldada kvootide jaoks ettenähtud tollimaksumäärasid kuni kvootide ammendamiseni.

(3) Liikmesriikidel on lubatud kasutada kvoodimahte vastavalt tegelikule impordile, et tagada nimetatud kvootide ühise haldamise tõhusus. Selline haldusmeetod nõuab liikmesriikide ja komisjoni tihedat koostööd ning komisjonil peab eelkõige olema võimalik jälgida kvootide ammendamise määra, et teatada sellest liikmesriikidele.

(4) Komisjoni 2. juuli 1993. aasta määrusega (EMÜ) nr 2454/93, millega nähakse ette rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [1] on kodifitseeritud tollideklaratsioonide kuupäevade järjekorras kasutatavate tariifikvootide haldamiseeskirjad. Vastavalt sellele haldavad määrusega avatud tariifikvoote ühenduse asutused ja liikmesriigid.

ON VASTU VÕTNUD KÄESOLEVA MÄÄRUSE:

Artikkel 1

1. Lisas loetletud kaupade imporditollimaksude kohaldamine peatatakse tariifkvootide piires lisas osutatud ajavahemikuks samas näidatud määra ulatuses ja koguses.

2. Lisas loetletud toodete impordi suhtes kohaldatakse lõikes 1 osutatud kvoote üksnes juhul, kui liikmesriikide poolt vastavalt nõukogu 17. detsembri 1999. aasta määruse (EMÜ) nr 104/2000 (kalapüügi- ja akvakultuuritooteturu ühise korralduse kohta) [2] artiklile 29 on deklareeritud tolliväärtus vähemalt võrdne ühenduse poolt kõnealuste tootekategooriate suhtes kindlaksmääratud või -määratava võrdlushinnaga.

Artikkel 2

Artiklis 1 osutatud tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c.

Artikkel 3

Liikmesriigid ja komisjon teevad käesoleva määruse järgimise tagamiseks tihedat koostööd.

Artikkel 4

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolevat määrust kohaldatakse alates 1. jaanuarist 2004.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. veebruar 2004

Nõukogu nimel

eesistuja

J. Walsh

[1] EÜT L 253, 11.10.93, lk 1. Määrust on viimati muudetud määrusega (EÜ) nr 2286/2003 (EÜT L 343, 31.12.03, lk 1).

[2] EÜT L 17, 21.1.00, lk 22.

--------------------------------------------------

LISA

Jrk | CN-kood | TARICi kood | Kirjeldus | Aastakvoot (tonnides) | Kvoodi tollimaksumäär (%) | Kvoodi kehtivusaeg |

09.2758 | ex03027000 | 20 | Tursa (Gadus morhua, Gadus ogac, Gadus macrocephalus) ja liigi Boreogadus saida maks, värske või jahutatud, töötlemiseks | 300 | 0 | 1.1.2004- 31.12.2006 |

09.2765 | ex03056200 | 20 | Tursk (Gadus morhua, Gadus ogac, Gadus macrocephalus) ja liik Boreogadus saida, soolatud või soolvees, kuid mitte kuivatatud ega suitsutatud, töötlemiseks | 10000 | 0 | 1.1.2004- 31.12.2006 |

25 |

29 |

ex03056910 | 10 |

09.2785 | ex03074959 | 10 | Kalmaaride (Ommastrephes spp. väljaarvatud Ommastrephes sagittatus, Nototodarus spp., Sepioteuthis spp.) ja Illex spp. tõrid, külmutatud, naha ja uimedega, töötlemiseks | 30000 | 3.5 | 1.1.2004- 31.12.2006 |

ex03079911 | 10 |

09.2786 | ex03074959 | 20 | Kalmaarid (Ommastrephes spp. väljaarvatud Ommastrephes sagittatus, Nototodarus spp., Sepioteuthis spp.) ja Illex spp., külmutatud tervetena, uimede ja kombitsatega, töötlemiseks | 1500 | 3 | 1.1.2004- 31.12.2006 |

ex03079911 | 20 |

09.2788 | ex03024000 | 10 | Heeringas (Clupea harengus, Clupea pallasii), terve, ühe kala kaal ületab 140 g või pikisuunas poolitatud kalapoole kaal ületab 80 g, v.a maks ja mari, töötlemiseks | 20000 | 0 | 1.10.2004- 31.12.2004 1.10.2005- 31.12.2005 1.10.2006- 31.12.2006 |

ex03035000 | 10 |

ex03041097 | 20 |

ex03049022 | 10 |

09.2790 | ex16041416 | 20 | Tuuni ja vööttuuni seljafilee, töötlemiseks | 4000 | 6 | 1.1.2004- 31.12.2006 |

30 |

95 |

09.2792 | ex16041299 | 10 | Heeringas, vürtsi ja/või äädikaga töödeldud, soolvees, tünnides vedelikuta netomassiga vähemalt 70 kg, töötlemiseks | 6000 | 6 | 1.1.2004- 31.12.2006 |

09.2794 | ex16052099 | 45 | Krevetilised liigist Pandalus borealis, keedetud ja kooritud, töötlemiseks | 7000 | 6 | 1.1.2004- 31.12.2006 |

09.2759 | ex03025010 | 20 | Tursk (Gadus morhua, Gadus ogac, Gadus macrocephalus), v.a maks ja mari, värske, jahutatud või külmutatud, töötlemiseks | 50000 | 0 | 1.1.2004- 31.12.2006 |

ex03025090 | 10 |

ex03036011 | 10 |

ex03036019 | 10 |

ex03036090 | 10 |

09.2760 | ex03037811 | 10 | Heik (Merluccius spp. Excluding Merluccius merluccius, Urophycis spp.), külmutatud, töötlemiseks | 20000 | 0 | 1.1.2004- 31.12.2006 |

ex03037812 | 10 |

ex03037813 | 10 |

ex03037819 | 11 |

81 |

ex03037890 | 10 |

09.2761 | ex03042091 | 10 | Uusmeremaa piitsmerluus (Macruronus spp.), külmutatud filee ja muu liha, töötlemiseks | 15000 | 0 | 1.1.2004- 31.12.2006 |

ex03042094 | 41 |

81 |

ex03049097 | 60 |

86 |

09.2762 | ex03061110 | 10 | Langustid (Palinurus spp., Panulirus spp., Jasus spp.), külmutatud, töötlemiseks | 1500 | 6 | 1.1.2004- 31.12.2006 |

ex03061190 | 10 |

09.2766 | ex03042094 | 70 | Lõunaputassuu (Macruronus spp.), külmutatud filee ja muu liha, töötlemiseks | 2000 | 0 | 1.1.2004- 31.12.2006 |

ex03049097 | 88 |

09.2768 | ex03037955 | 31 | Vaikse ookeani mintai (Theragra chalcogramma), külmutatud, töötlemiseks | 10000 | 0 | 1.1.2004- 31.12.2006 |

09.2770 | ex03056300 | 10 | Euroopa anšoovis (Engraulis anchoita), soolatud või soolvees, kuid mitte kuivatatud ega suitsutatud, töötlemiseks | 2000 | 0 | 1.1.2004- 31.12.2006 |

09.2772 | 03049005 | 10 | Surimi, külmutatud, töötlemiseks | 30000 | 0 | 1.1.2004- 31.12.2006 |

--------------------------------------------------